stanford-oval/wikipedia huggingface dataset:
משה זכות
ביוגרפיה

רבי משה זכות היה בן למשפחת אנוסים מפורטוגל שגלתה לאמסטרדם, נין ונכד להיסטוריון והאסטרונום רבי אברהם זכות. הוא למד בבית המדרש "עץ חיים" של קהילת אמסטרדם שנוסד על ידי ר' מנשה בן ישראל ולמד בישיבתו של הרב שאול מורטירה בתקופה שלמד שם גם ברוך שפינוזה. על מנת ללמוד קבלה עבר לעיר פוזנן שבפולין שם למד אצל ר' יצחק מפוזנא שהיה תלמידו של ר' שפטיל בן השל"ה. ובשנת 1645 עקר לאיטליה. לפי אוצר ישראל את עיקר לימודיו בקבלה עשה בעיר ורונה אצל ר' בנימין הלוי, תלמידו של ר' חיים ויטל שבא לאיטליה בשנת 1659.
הרמ"ז הגיע לוונציה אחר בקשת הרב הראשי של העיר הרב עזריה פיגו שיחליפו בתפקידו מחמת זיקנה, שם היה למגיה ספרים. לפי הצעת תלמידיו עבר בשנת 1673 למנטובה, שם ייסד ישיבה והיה לו חוג גדול של תלמידים, וכן שימש כרב העיר תמורת שכר שנתי של 300 דוקטים. הרמ"ז ייסד בישיבתו מפעל העתקה של כתבי האר"י, ומהם נפוצו כתבי האר"י באירופה. הרמ"ז סינן את כתבי תלמידי האר"י, והגיע למסקנה כי הכתבים היחידים בהם ראוי ללמוד את תורת האר"י הם כתבי ר' חיים ויטל, אותם כינה "סולת נקיה" ו"מקובלים מפי עליונים", ושלל את הלימוד והעיסוק בכתבי תלמידי האר"י האחרים, דוגמת רבי מנחם עזריה מפאנו ואחרים, אותם גרס כמיוסדים על "מחשבות וסברות".
במנטובה ישב הרמ"ז עד יום מותו, ט"ז בתשרי ה'תנ"ח, 1 באוקטובר 1697. במאה העשרים התגלתה מצבתו במחסן לחומרי בנייה בעיר.[דרוש מקור]
מצאצאיו, חיים היום באיטליה ובישראל, בעיקר בנתניה וירושלים. רחובות על שמו נמצאים בתל אביב ובבאר שבע.
מסופר עליו כי בצעירותו למד את השפה הלטינית, ולאחר שעמד על דעתו, צם 40 יום ולילה בתקווה לשכוח אותה. ביצירתו "תפתה ערוך" שילב רעיונות של דנטה אליגיירי, ביצירתו זו, המחולקת לשני חלקים, מונולוג של החוטא ומונולוג של המשחית, זכתה להערכה רבה באיטליה ומחוצה לה, והשפיעה, בין השאר, על רמח"ל שנשא את נכדת הרמ"ז.
הרמ"ז העמיד תלמידים רבים, הבולטים והידועים שבהם היו:
חתנו וממשיכו בראשות בית-מדרשו, רבי בנימין הכהן ויטאלי מרג'יו.
רבי אברהם רוויגו.
רבי דוד פינצי
רבי יהודה בריאל
רבי ישעיהו באסאן
רבי אביעד שר שלום באזילה
לקריאה נוספת

מאיר בניהו, דור אחד בארץ, ירושלים תשמ"ח
אבא אפלבוים, משה זכות: חייו, ספריו, שיטתו הקבלית, תלמידיו, פיוטיו, ופעולותיו הציבורית, לבוב תרפ"ו (1926) (גרסה חופשית של הספר).
פעמים גיליון 96 (קיץ תשס"ג), גיליון שהוקדש לרבי משה זכות. (מאמרי הגיליון, באתר יד בן צבי)
יעקב לאטס, ארכיון של אבן, מקור ראשון, 28 נובמבר 2008.
ר' משה זכות - תפתה ערוך בתוספת מילים אחדות על 'תפתה ערוך' (מאת דבורה ברגמן), בתוך: דחק - כתב עת לספרות טובה, כרך ב'
דבורה ברגמן, אשא את לבבי – שירים מאת ר' משה זכות, הוצאת יד יצחק בן־צבי, 2009.
אליעזר באומגרטן ואורי ספראי, 'לדרכי ההתגבשות של ספר ערכי הכינויים: בין נתן שפירא למשה זכות', עלי ספר לב-לג (תשפד) 241-223
אליעזר באומגרטן, יובל הררי ואורי ספראי, 'אלפא ביתא של השמות לר' משה זכות: לקסיקליות וקבלה מעשית', דעת 90 (2021) עמ' 426-397
Eliezer Baumgarten & Uri Safrai. “Rabbi Moshe Zacuto and the Kabbalistic Circle of Amsterdam”, Studia Rosenthaliana, Journal of the History, Culture and Heritage of the Jews in the Netherlands, 46 (2021), 50-29
הערות שוליים

↑  נוסח מצבתו נדפס בשנת ה'תצ"ג (1733) על ידי ההבראיסט יוהאן כריסטוף וולף (אנ'), Bibliotheca Hebræa כרך רביעי, עמ' 1200.
↑  דבורה ברגמן, ‏"עמימות ובהירות ב"תפתה ערוך" לרבי משה זכות", פעמים 96 (קיץ תשס"ג), עמ' 35.
↑  על פי: משה הלל זרי, מקדש מלך השלם, מכון בני יששכר, ירושלים תש"ס, הקדמה, ע' 13 ואילך. עם הוספות ותיקונים.
↑  חלק א - תשס"א; חלק ב - תשס"ב; חלק ג - תשס"ג; חלק ד - תשס"ד; חלק ה - תשס"ה
↑ תורגם לאיטלקית פעמיים (יעקב לאטס, "כתביו של רבי משה זכות שבדפוס", פעמים 96, תשס"ג, עמ' 26): מלבד זאת, תורגם ליידיש (דבורה ברגמן, "עמימות ובהירות ב"תפתה ערוך" לרבי משה זכות", פעמים 96, תשס"ג, עמ' 32).
C. Foa, Tofte gnaruch ossia il castigo dei reprobi, Finale di Emilia, 1901
S. I. Luzzati, M. Zacuto, L'inferno preparato, Torino, 1819.
↑  ראו משה הלל זרי, מקדש מלך השלם, מכון בני יששכר, ירושלים תש"ס, הקדמה, עמ' 15 הערה 59.
| פרשני התלמוד הירושלמי |
| --- | --- | --- |
| המאה ה-16 | רבי שמואל יפה אשכנזי • רבי אלעזר אזכרי • רבי שלמה סיריליו |  |
| המאה ה-17 | רבי יהושע רפאל בנבנישתי (שדה יהושע) • רבי משה בן שלמה אבן חביב |  |
| המאה ה-18 | רבי אליהו מפולדא • רבי דוד פרנקל (קרבן העדה) • רבי יעקב כהנא • רבי משה מרגלית (פני משה) • הגאון מווילנה • רבי נחום טרייביטש (שלום ירושלים) |  |
| המאה ה-19 | רבי יחיאל מיכל הלוי אפשטיין • רבי אברהם אשכנזי (נחמד למראה) • רבי מאיר מארים שאפיט • רבי יוסף שאול הלוי נתנזון • רבי יהושע אייזיק שפירא (נועם ירושלמי) • רבי יעקב דוד וילבסקי (הרידב"ז) • רבי ישראל משקלוב |  |
| המאה ה-20 | רבי יחיאל בר לב • רבי ישראל חיים דייכס • רבי חיים קניבסקי • רבי יצחק אייזיק קרסילשציקוב • רבי חיים אלעזר שפירא • רבי שאול ליברמן • רבי ישכר תמר • רבי משה פיינשטיין |  |
| פירושים אבודים | הרמב"ם • רבי יהודה בר יקר • רבי מנחם זמבה |  |
| פירושים שלא פורסמו | רבי משה זכות |  |
| --- | --- |
בקרת זהויות :  NLI: 987007270137705171  PLWABN: 9810607630205606  BnF: cb15099784p (data)  GND: 130677973  ICCU: TO0V598431  ISNI: 0000 0001 1827 880X  LCCN: n86062002  NTA: 298370433  SELIBR: 247292  SNAC: w69c73gk  SUDOC: 23507697X  VcBA: 495/39692  VIAF: 100212052   WorldCat (עם VIAF): 100212052 
שער ספרו "תפתה ערוך"
יארה שאהידי

| --- | --- |
קובץ:Yara Shahidi for Vogue 2019 01.png
 לידה:  10 בפברואר 2000 (בת 25) מיניאפוליס, מינסוטה, ארצות הברית
 שם לידה:  Yara Sayeh Shahidi 
 מדינה:  ארצות הברית
 תקופת הפעילות:  מ-2007
 מקום לימודים:  אוניברסיטת הרווארד  בית ספר דווייט 
 פרסים והוקרה:  Max Mara Face of the Future Award (2023) 
 http://www.yarashahidi.com/
 פרופיל ב-IMDb
 
יארה סאיה שאהידי (באנגלית: Yara Sayeh Shahidi; נולדה ב-10 בפברואר 2000) היא שחקנית, דוגמנית ופעילה חברתית אמריקאית. זכתה להכרה ולפרסום בעקבות משחקה בסדרה הקומית "שחור-כזה" (2014–2022), ובספין אוף של סדרה זו, בו היא מככבת "בוגרת-כזה". תפקידיה הקולנועיים כוללים בין היתר את הסרטים "בואו נדמיין את זה" (אנ') (2009), "מפלצות בשלג" (2018), ומתפקידיה הראשיים סרטים "גם השמש היא כוכב" (אנ') (2019) ו"פיטר פן וונדי" (2023).
ביוגרפיה

שאהידי נולדה במיניאפוליס, מינסוטה, בתם של קרי סולטר שאהידי ואפשין שאהידי, צלמת. אביה הוא יליד איראן שהיגר לארצות הברית כשהיה צעיר לאחר המהפכה האיראנית, ואימה היא אפרו-אמריקאית. המשפחה עברה לקליפורניה בעקבות עבודתו של האב כאשר יארה הייתה בת ארבע. אחיה הצעיר הוא השחקן והדוגמן סעיד שאהידי (אנ'), ולהם אח צעיר בשם אישאן. אמה סיפרה שפירושו של השם יארה בפרסית הוא "מישהו הקרוב ללב שלך". שם משפחתה "שאהידי" הוא שם משפחה נפוץ באיראן, משמעותו "עד" ומקורו באסלאם. הראפר האמריקני נאז הוא בן דוד מדרגה שנייה שלה.
בשנת 2018 החלה לימודי תואר ראשון באוניברסיטת הרווארד בחוג לסוציולוגיה ולימודי אפרו-אמריקאים. לאחר שלקחה שנה של הפסקה, סיימה שאהידי את לימודיה ב-2022.
קריירה > משחק

שאהידי החלה את הקריירה שלה כשהייתה בת 6 כשהופיעה בפרסומות בטלוויזיה ובדפוס עבור חברות כמו מקדונלד'ס, ראלף לורן, טארגט, גאפ-קידס, דיסני, גאס-קידס וצ'ילדרנס פלייס. היא עבדה לעיתים קרובות עם אימה הצלמת ואחיה הצעיר הדוגמן במגוון של מסעות פרסום שונים.
בשנת 2007 הופיעה לראשונה בטלוויזיה בסדרה "הפמליה" של רשת HBO, בתפקיד אורח בעונתה הרביעית. ב-2009 הופיעה בטלוויזיה כשחקנית אורחת בסדרות "פשע מן העבר" של רשת CBS, "המכשפים מווייברלי פלייס" בערוץ דיסני ותפקיד חוזר בגילום הילדה אסתר בקומדיה "באמהיות" של רשת ABC בכיכובה של שריל היינס.
שאהידי עשתה את הופעת הבכורה הקולנועית שלה בשנת 2009, כאשר כיכבה לצידו של אדי מרפי בסרט של סרטי פרמאונט "בואו נדמיין את זה". עבור משחקה בסרט זה היא קיבלה את פרס האמן הצעיר על הביצועים הטובים ביותר בקטגוריה סרטים עלילתיים. היא הופיעה גם בסרט הפעולה "סולט" יחד עם אנג'לינה ג'ולי בשנת 2010 בתור השכנה מהבית הסמוך. בשנת 2012, היא שיחקה את קלואי ג'ונסון, בתו של הנשיא ויליאם ג'ונסון, בסדרת הטלוויזיה "המשפחה הראשונה".
בשנת 2014, שאהידי החלה לככב בקומדיה המובילה של ABC "שחור כזה" בדמותה של זואי ג'ונסון בת ה-14. בחודש דצמבר 2014 היא זכתה בפרס NAACP Image בקטגוריית 'שחקנית המשנה הטובה ביותר בקומדיה'.
רשת ABC הודיעה בשנת 2017 כי שאהידי תהיה הכוכבת של הספין אוף לסדרה "שחור כזה" ששמה יהיה "בוגרת-כזה" (באנגלית: Grown-Ish) בערוץ Freeform . הסדרה שודרה לראשונה ב-3 בינואר 2018.
קריירה > דוגמנות

בשנת 2016, היא חתמה על חוזה דוגמנות עם סוכנות דוגמנות בניהול נשים בניו יורק, בתקווה לספק פלטפורמה המעודדת נשים בצבעים במגוון רחב יותר של תפקידים.
שאהידי דורגה כאחת הנשים המיטיבות להתלבש בשנת 2018 על ידי אתר האופנה Net-a-Porter .
אקטיביזם

שאהידי ייסדה את שמונה עשרה - 18x ביחד עם האתר החדשות החברתי NowThis News כדי שיהווה "פלטפורמה לעודד את חבריה להצביע בפעם הראשונה בבחירות אמצע הקדנציה שלנו." הארגונים האחרים שלה כוללים את "המועדון של יארה לשותפות עם רשת המנהיגות הצעירה של נשים (YWLN) בניו יורק, המספקת הדרכה והכשרה מקוונת בתקווה לשים קץ לעוני באמצעות חינוך.
שאהידי לקחה חלק בפאנלים שונים שעסקו בהעצמה גזעית ונשית, לצד הגברת הראשונה לשעבר מישל אובמה. האקטיביזם של שאהידי קיבל ציון לשבח מאובמה, שכתבה לה מכתב המלצה לאוניברסיטת הרווארד. היא גם קיבלה הזדמנות מיוחדת ממגזין Teen-ווג לראיין את הילרי קלינטון בשנת 2017.
שאהידי זכתה לתמיכה פומבית מהשחקן האמריקאי ג'סי סמולט לאחר דיווחים כי סמולט זייף פשע שנאה עבור רווח אישי וכלכלי. בחודש אפריל 2019, בטקס הענקת פרס ה־NAACP Image, אמרה שאהידי "אני תומכת בג'סי" לאחר שכריס רוק התבדח על חשבונו של סמולט.
שאהידי נחשבת להשראה עבור בני נוער אמריקנים. היא נחשבת לשגרירה של טרנד ה"Woke": להיות עירניים למה שקורה בעולם ולפעול כל אחד בהתאם ליכולתו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | בואו נדמיין את זה (אנ') | אוליביה דניאלסון |  |
| 2010 | סולט | השכנה הצעירה של סולט |  |
| 2010 | Unthinkable | קייטי |  |
| 2011 | חמאה (אנ') | דסטיני |  |
| 2012 | אלכס קרוס (אנ') | ג'אנל קרוס |  |
| 2018 | מפלצות בשלג | ברנדה | דיבוב |
| 2019 | גם השמש היא כוכב (אנ') | נטשה קינגסלי |  |
| 2020 | לא פוחד מכלום (אנ') | מלאני | דיבוב |
| 2021 | מפרץ ההרפתקאות: הסרט | קנדרה וילסון | דיבוב |
| 2022 | הדרקון של אבא (אנ') | קאלי | דיבוב |
| 2023 | פיטר פן וונדי | טינקר בל |  |
| 2023 | יושבים בברים עם עוגה (אנ') | ג'יין | גם מפיקה בפועל |
| TBA | Ballerina Overdrive |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | הפמליה | קנדס ווסט | פרק: "No Cannes Do" |
| 2009 | In the Motherhood | אסתר | 5 פרקים |
| 2009 | פשע מן העבר | מישה סאליבן | פרק: "Read Between the Lines" |
| 2009 | המכשפים מוויברלי פלייס | אוליב | פרק: "Doll House" |
| 2010 | שקר לי | אוליביה | פרק: "Teacher and Pupils" |
| 2010 | שטויות שאבא שלי אומר (אנ') | נערה בתנועת הצופים | פרק: "Pilot" |
| 2011 | The Cape | ליילה | פרק: "Endgame" |
| 2011 | סוכן מיוחד אוסו | לאה | דיבוב; פרק: "For Your Hands Only/Thunderbeam" |
| 2011 | איש משפחה | ילדה קטנה | דיבוב; פרק: "It's a Trap!" |
| 2012 | המאתר (אנ') | עדינה | פרק: "Endgame" |
| 2012–2013 | The First Family | קלואי ג'ונסון | 23 פרקים |
| 2013 | סקנדל | אוליביה פופ בצעירותה | 2 פרקים |
| 2014 | מורה רעה (אנ') | ג'ליסה | פרק: "Pilot" |
| 2014 | משפחת פוסטר | מאדי | 2 פרקים |
| 2014–2022 | שחור-כזה | זואי ג'ונסון | תפקיד ראשי (עונות (1–3) תפקיד חוזר (עונות 4–8); 91 פרקים |
| 2016–2018 | ציידי הטרולים | דארסי סקוט | דיבוב; 18 פרקים |
| 2017–2018 | מיילס מהמחר | מאליסון | דיבוב; 4 פרקים |
| 2018 | Shatterbox |   | במאית הפרק: "X" |
| 2018–הווה | בוגרת-כזה | זואי ג'ונסון | תפקיד ראשי (עונות 1–5) תפקיד חוזר (עונה 6); 88 פרקים גם מפיקה (2019–2023; 74 פרקים) |
| 2018–2019 | שלושה בהסוואה: סיפורי ארקדיה (אנ') | דארסי סקוט | דיבוב; 8 פרקים |
| 2022 | Growing Up |   | במאית הפרק: "Sofia" |
| 2023 | אקסטרפולציות (אנ') | כרמן ג'ילו | פרק: "2037: A Raven Story" |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס NAACP Image | השחקנית הטובה ביותר בסרט קולנוע | יושבים בברים עם עוגה | מועמדות |  |
ראו גם

רשימה של אפריקאים-אמריקאים (באנגלית)
חנן גולדבלט

| --- | --- |

 לידה:  10 באוקטובר 1941 (בן 83) תל-אביב, פלשתינה (א"י) 
 שם לידה:  חנן גולדבלט
 מדינה:  ישראל ישראל
 תקופת הפעילות:  1959–2005 (כ־46 שנים)
 עיסוק:  שחקן, זמר, קומיקאי
 פרופיל ב-IMDb
 
להקת הנח"ל עם ראש הממשלה הראשון ושר הביטחון דוד בן-גוריון ב-1960, מאחורי הקלעים של היכל התרבות בתל אביב. חנן גולדבלט נמצא במרכז השורה העליונה, לצד יהורם גאון, גברי בנאי, ישראל פוליאקוב עמירם ספקטור ואהרלה קמינסקי
להקת הנח"ל, מימין לשמאל: יהורם גאון, חנן גולדבלט (בחזית), גברי בנאי, ישראל פוליאקוב, עמירם ספקטור ובאקורדיון: תובל פטר
להקת הנח"ל, מימין לשמאל: יהורם גאון, חנן גולדבלט (בחזית), ישראל פוליאקוב
להקת הנח"ל בהופעה, מ-1959. בתמונה נראים יהורם גאון, חנן גולדבלט, עמירם ספקטור, גברי בנאי, ישראל פוליאקוב, יורם ארבל והאקורדיוניסט של הלהקה, תובל פטר
חנן גולדבלט מימין כגשש בלש בתוכנית "בסוד העניינים", עם חני נחמיאס ונתן נתנזון
חנן גולדבלט (נולד ב-10 באוקטובר 1941) הוא שחקן, קומיקאי, וזמר ישראלי. הופיע בהצגות, בסרטים ובתוכניות טלוויזיה, המפורסמת שבהן היא התוכנית "בלי סודות". בשנת 2008 הורשע גולדבלט בביצוע אונס ובעבירות מין נוספות, שהתרחשו לאורך שנים רבות בנשים ובנערות שאותן לימד משחק. הוא נדון לשש שנות מאסר, והשתחרר לאחר שריצה ארבע מתוכן. מאז ששוחרר ממאסר, גולדבלט ניסה לחזור לעשות מופעים- אך נדחה פעם אחר פעם בגלל הרקע של מאסרו. בעקבות כך, גולדבלט עבד במספר עבודות אחרות.
ביוגרפיה > נעוריו

גולדבלט נולד בתל אביב ולמד חקלאות בכפר הירוק. הוא וחבריו, בהם ישראל פוליאקוב ("פולי") ויהורם גאון, העלו בימי שישי ובחגי ישראל, הצגות ומערכונים באירועים ומסיבות.
ביוגרפיה > הרשעתו בעבירות מין

ביולי 2005 פורסמה בידיעות אחרונות כתבה של נעמה לנסקי בה הובאו עדויות של מספר נערות על כך שגולדבלט שידל אותן לקיים עמו סצנות מיניות תוך הבטחה שיסייע להן בעולם המשחק. כתבתה של נעמה לנסקי נולדה מפרסומים ברשת האינטרנט אליהן היא נחשפה.
באוגוסט 2005 נעצר גולדבלט בחשד לביצוע מעשי אונס ומעשי סדום בשחקניות מתחילות, בהן קטינות, שהגיעו לדירתו לשם לימוד משחק. גולדבלט כפר בהאשמות נגדו, וטען שמעולם לא כפה עצמו על אף אחת מהמתלוננות. ב-3 ביולי 2008 הורשע גולדבלט בבית המשפט המחוזי בתל אביב בשתי עבירות של אונס, במעשה סדום, בשלוש עבירות של מעשה מגונה ובקבלת דבר במרמה בנסיבות מחמירות בשש נשים, שחלקן היו קטינות בזמן ביצוע העבירות, במהלך השנים 1986–2004. בית המשפט ציין כי "מדובר באירועים שהתרחשו לאורך שנים רבות, החל משנת 1986 ועד לשנת 2004" גם כלפי נשים נוספות, אך עקב ההתיישנות ניתן היה לשפוט את גולדבלט רק בעבירות המאוחרות יותר.
במסגרת הטיעונים לעונש ציין גולדבלט כי במקרים מסוימים הוא היה קל דעת, וכי כמה מהמתלוננות "בצורה זו או אחרת" נפגעו על ידיו. על גולדבלט נגזר עונש של שבע שנות מאסר בפועל, שנתיים מאסר על תנאי, ומתן פיצוי בסך 25,000 ש"ח לכל אחת משתי הנשים שהורשע באינוסן. גולדבלט ערער לבית המשפט העליון על הרשעתו ועל חומרת העונש שהוטל עליו. בפברואר 2011 קיבל בית המשפט העליון באופן חלקי, ברב דעות כנגד דעתה החולקת של עדנה ארבל, את ערעורו של גולדבלט, והחליף את אחת מעבירות האונס, עבירה של אונס בהסכמה שהושגה במרמה, בעבירה של קבלת דבר במרמה בנסיבות מחמירות, והפחית את עונשו לשש שנות מאסר בפועל ושנתיים מאסר על תנאי. ב-25 בנובמבר 2012 שוחרר לאחר ארבע שנות מאסר, בעקבות קיצור שליש מעונשו. בצאתו מן הכלא הצהיר: "אני מצטער ומתנצל על מה שעשיתי ועל דברים שאמרתי בעבר".
ביוגרפיה > לאחר שחרורו מהכלא

לאחר שחרורו מהכלא הוטלו עליו מגבלות כאסיר משוחרר בהן איסור שהות מחוץ לבית בשעות הערב. גולדבלט החל לעבוד בחברת ליסינג, וניסה תוך זמן קצר גם לחזור לעולם המשחק.
ביקורת רבה הובעה לאחר שהודיע על רצונו לחזור ולשחק. כך, במהלך מופע הטיש הגדול של משה להב הועלה גולדבלט לבמה תוך כדי המופע- אך נאלץ לרדת עקב מחאה של חלק מהקהל שעזב את האולם.
ערב מחווה לנעמי פולני בקריית טבעון בוטל, לאחר ביקורת שהובעה כנגד הנחיית האירוע בידי גולדבלט.
בפברואר 2023 בוטלה הופעתו המתוכננת של גולדבלט, "חנן גולדבלט מדבר על הכל" בעקבות מחאה לאחר פרסום קיום ההופעה.
ביוגרפיה > חיים אישיים

במסגרת מפגש הלהקות הצבאיות ב"כפר הירוק" שאותה אף ביים, הכיר גולדבלט את רבקה וילנר, והם נישאו בשנת 1984, ולהם בן ובת. הזוג התגרש ב-1997.
התגורר בתל אביב החל משלהי שנות ה-50. כיום הוא מתגורר באזור.
ביוני 2021 התחתן גולדבלט ברביעית עם בת זוגו מאז 2014, שולמית לוגסי.
פילמוגרפיה

משפחת שמחון (1964)
דליה והמלחים (1964)
שני קוני למל (1966)
הצד השני (1968)
מלך ליום אחד (1980)
עם ישראל חי (1981)
אהבה ראשונה (1982)
פעם אחת (1984)
אירית עירית (1985)
מניו יורק באהבה (1985)
ניפגש בסיבוב (1986)
כח משיכה (1989)
כלבים לא נובחים בירוק (1996)
תסתכל לי בעיניים (1999)
הערות שוליים

↑  תל אביב יפו, הארץ, 7 בספטמבר 1962
↑  הקהל בבכורות והקהל כשחקן, הַבֹּקֶר, 24 בספטמבר 1963
החמאם באוקטובר, הַבֹּקֶר, 4 באוקטובר 1963
↑  בין המסכים, חרות, 13 ביוני 1965
↑  סינרמה בישראל, חרות, 26 בינואר 1964
↑  דליה והמלחים, למרחב, 13 באוגוסט 1964
↑  ברק חננאל, הילדים משכונת חיים (1976–1977), באתר אישים
↑  ניר בסן, ברק חננאל ורפאל גורדון, מה פתאום?! (1976-1981), באתר אישים
↑  נעמה לנסקי, "חנן גולדבלט הטריד אותנו", באתר ynet, 26 ביולי 2005
↑  אבנר פינצ'וק, ללא חופש הביטוי ברשת - גולדבלט לא היה נחשף, באתר ynet, 6 ביולי 2008
↑  פח (ת"א) 1133/05 מדינת ישראל נגד חנן גולדבלט, ניתן ב-3 ביולי 2008
↑  פח (ת"א) 1133/05 מדינת ישראל נגד חנן גולדבלט, ניתן ב-6 בנובמבר 2008
↑  ע"פ 10733/08 חנן גולדבלט נ' מדינת ישראל, ניתן ב־17 בפברואר 2011
↑  מאור בוכניק ורענן בן-צור, גולדבלט השתחרר מהכלא: "אני מצטער ומתנצל", באתר ynet, 25 בנובמבר 2012
↑  אלינור פוקס, ‏מחנה מכוניות, מנסה לחזור לבמה: החיים החדשים של חנן גולדבלט, באתר ‏מאקו‏, 24 ביוני 2014
↑    יוני פרוים, העלוקה: חנן גולדבלט עלה לבמה בהפתעה, חלק מהקהל עזב בזעם את האולם, באתר "ידיעות אחרונות", 31 ביולי 2016
↑  אירוע בהנחיית חנן גולדבלט בוטל בגלל מחאה, באתר ynet, 3 באוקטובר 2018
↑  שגיא בן נון,‏, בעקבות הפרסום בוואלה! תרבות: בוטלה הופעתו של חנן גולדבלט בנס ציונה, באתר וואלה, 21 בפברואר 2023
↑  אלינור פוקס, ‏כוכב נופל, באתר ‏מאקו‏, 24 ביוני 2014
↑  יוני פרוים, בפעם הרביעית: חנן גולדבלט התחתן, במדור "פנאי פלוס" באתר ynet‏, 26 ביוני 2021
| --- | --- |
בקרת זהויות :  NLI: 987007305084705171  ISNI: 0000 0000 3143 6895  LCCN: n94093112  MusicBrainz: c84cdc98-e777-4741-9847-7fb6573f056b  VIAF: 50922368   WorldCat (עם VIAF): 50922368
משה הלוי (בלוגר)

| --- | --- |
אין תמונה חופשית
 לידה:  20 בנובמבר 1970 (בן 54) עכו, ישראל 
 מדינה:  ישראל 
 מקום מגורים:  עכו 
 halemo.net
 
משה הלוי (ידוע בכינוייו הלמו ו-HALEMO; נולד ב-1970) הוא בלוגר ישראלי הידוע בעיקר בפרובוקציות והתנגשויות עם רשויות אכיפת החוק.
ביוגרפיה

משה הלוי נולד וגר בעכו. בעל תואר ראשון במדעי המחשב מהאוניברסיטה הפתוחה ועוסק בתכנות מחשבים, בבניית אתרי אינטרנט ובתמלול.
התפרסם כבלוגר שאינו נשמע לצווי איסור פרסום ונעצר מספר פעמים עקב כך על ידי משטרת ישראל. הוא מוכר באינטרנט בכינויו "HALEMO" המורכב מחלקי שמו המלא: HALEvi MOshe.
בשנת 2004 הגיש העיתונאי יואב יצחק תביעת לשון הרע נגד הלוי. בפסק הדין חויב הלוי בתשלום פיצוי ליצחק בסך 10,000 ש"ח ו־7,500 ש"ח הוצאות משפט.
נעצר מספר פעמים על ידי המשטרה, חלקן על רקע פעילותו כבלוגר המפרסם סקופים באינטרנט. הוגשו נגדו כמה כתבי אישום, אך הוא זוכה בכולם בבית המשפט.
הואשם בהונאת מחשב מתוחכמת במערכת המחשוב של בתי המשפט: הוא נחשד כי מחק חוב של שבעה מיליוני שקלים של בר פלוגתא לוויכוח כדי להביא להאשמתו. במשפט התברר כי כל שעשה הלוי הוא לשלם חלק מזערי מהחוב של אותו אדם, לכאורה על מנת לקבל אישור על יתרת החוב, ושהאשם הוא בבעיות חמורות במערכת המחשוב של בתי המשפט, אשר מוחקת את החוב כולו בעקבות תשלום חלקי, על כן זוכה הלוי מכל האישומים. בשנת 2008 הועמד לדין באשמת העלבת עובד ציבור, בטענה שפרסם בפורום באינטרנט את תמונת מפכ"ל המשטרה כשהוא מעוטר בסמלים נאציים. הלוי זוכה מחמת הספק.
מעצר נוסף של הלוי אירע באוגוסט 2012 בחשד שפרץ ל"נט המשפט", מערכת המידע של בתי המשפט, וחשף חומרים סודיים ורגישים. הלוי טען כי לא פרץ לאתר וקיבל את המסמכים לאחר שהכניס מספר זהות בלבד בגלישה רגילה. עוד טען כי "אם האתר הזה הוא מאגר מידע, אז הם עברו על חוק הגנת הפרטיות. אם הייתה להם כוונה שלא לחשוף מסמכים, הם היו צריכים לבנות אתר מאובטח". באפריל 2014 הפרקליטות החליטה שלא להגיש כתב אישום והתיק נסגר מחוסר ראיות. בעקבות סגירת התיק ואי פרסום עדכון באתר המשטרה, תבע הלוי פיצוי בסך 10 אלף ש"ח מהמשטרה בבית משפט לתביעות קטנות. ב-19 בינואר 2015 פרסמה המשטרה באתרה הודעה על סגירת התיק. לבסוף פסק השופט פיצוי להלוי בסך 2,500 ש"ח תוך מתיחת ביקורת על התנהלות המשטרה מול הלוי.
בחודש פברואר 2017 נעצר שוב ושוחרר לאחר חקירה למעצר בית לשמונה ימים.
הלוי תבע פיצוי ממשטרת ישראל ומשניים משוטריה על שבמהלך חקירה מחקו קבצים ממחשבו, וזכה בפיצוי (כולל הוצאות משפט) בסך 68,000 ש"ח.
הערות שוליים

↑  אבי כהן, חשד: פרסם את שמה של המתלוננת נגד רמון, באתר ynet, 20 בספטמבר 2006
↑  אריק וייס, הלמו מכה שלישית, באתר nrg‏, 26 בספטמבר 2006
↑  תא (ת"א) 33613/03 יצחק יואב נ' משה הלוי, ניתן ב-28 באוקטובר 2004
↑  ת"פ 9497/08 (שלום ירושלים) מדינת ישראל נ` משה הלוי הלמו, ניתן ב־29 בנובמבר 2009, באתר דיני רשת
אביב אילון, הלמו והרפתקאותיו המקוונות, מתוך האתר "דיני רשת", 2 בדצמבר 2009
↑  תפ (חיפה) 1826/08 מדינת ישראל נ' משה הלוי, באתר הפורטל המשפטי לאינטרנט, סייבר וטכנולוגיית מידע, ניתן ב-2 בנובמבר 2011
↑  אלה לוי-וינריב, ‏המשטרה חושדת: מאגר המידע של בתי המשפט נפרץ, באתר גלובס, 10 בספטמבר 2012
↑  אלי סניור, ההאקר "הלמו" חשוד שהוציא אלפי מסמכים חסויים מבתי המשפט, באתר ynet, 10 בספטמבר 2012
↑  אבי כהן, הלמו: "אני לא עושה שום דבר שמשתמש אחר לא יכול לעשות", באתר ישראל היום, 13 בספטמבר 2012
↑  אלי סניור ומאור בוכניק, לעיניו של ההאקר: הולילנד, עד המדינה וענת קם, באתר ynet, 10 בספטמבר 2012
יניב קובוביץ', ההאקר הלמו ממשיך לשגע את המשטרה, באתר הארץ, 24 בינואר 2013
↑  אלי סניור, "אין ראיות". עוד ניצחון להאקר על המשטרה, באתר ynet, 24 באפריל 2014
↑  שמעון איפרגן, ‏נקמת הבלוגר במשטרת ישראל, באתר ‏מאקו‏, 3 בספטמבר 2014
↑  הודעה על סגירת תיק חקירה, באתר משטרת ישראל, 19 בינואר 2015
↑  אורן פרסיקו, "טענות סרק", באתר העין השביעית, 22 במרץ 2015
↑  איתמר לוין, נעצרו שישה חשודים בפעילות שהייתה על סף טרור רשתי, באתר News1 מחלקה ראשונה, 27 בפברואר 2017
↑  ת"א (חיפה) 12823-01-19 משה הלוי נ' עירן וקנין ואחרים, ניתן ב-1 ביולי 2020
RM (ראפר)

ערך זה עוסק במוזיקאי דרום קוריאני. אם התכוונתם למשמעות אחרת, ראו .
| --- | --- |

 לידה:  12 בספטמבר 1994 (בן 30) Dongjak District, סיאול, קוריאה הדרומית 
 שם לידה:  김남준 
 שם במה:  RM 
 מוקד פעילות:  קוריאה הדרומית 
 תקופת הפעילות:  מ-2010 
 מקום לימודים:  Global Cyber University, Apgujeong High School 
 סוגה:  קיי-פופ 
 שפה מועדפת:  קוריאנית, אנגלית 
 חברת תקליטים:  ביג היט מיוזיק 
 אתר רשמי
 פרופיל ב-IMDb
 חתימה:  
 
קים נאם-ג'ון (בקוריאנית: 김남준; נולד ב-12 בספטמבר 1994), הידוע בשם הבמה RM, הוא ראפר, זמר-יוצר ומפיק מוזיקלי דרום קוריאני. RM הוא מנהיג להקת הבנים הדרום קוריאנית BTS.
RM פרסם את המיקסטייפ הראשון שלו, RM, בשנת 2015. בשנת 2018, הוא פרסם את המיקסטייפ השני שלו, Mono, שהגיע לשיאו במקום ה-26 בבילבורד 200 האמריקאי והפך לאלבום הסולו הקוריאני שקיבל את המיקום הגבוה ביותר בתולדות המצעד. RM ערך את הופעת הבכורה הרשמית שלו כסולן בשנת 2022 עם יציאת אלבום האולפן שלו Indigo, שבין היתר השתתפו בו אריקה באדו, אנדרסון פאאק, מהליה, קולדה. האלבום הגיע למקום השלישי במצעד הבילבורד 200, והפך למיקום הגבוה ביותר בכל הזמנים במצעד לאלבום של סולן קוריאני. הוא גם שיתף פעולה עם אמנים רבים כמו ליל נאז x, וורן ג'י, פול אאוט בוי.
ביוגרפיה והשכלה

קים נאם-ג'ון נולד ב-12 בספטמבר 1994, בסאנגדו-דונג (אנ'), מחוז דונג'אק (אנ'), סיאול שבדרום קוריאה וגדל במחוז אילסאן (אנ'), קויאנג, לשם עברה משפחתו כשהיה בן ארבע או חמש. ל-RM יש אחות אחת, הקטנה ממנו בארבע שנים והוא משתייך לקלאן הגנגניונג קים (אנ'). כילד, RM למד אנגלית על ידי צפייה בקומדיית המצבים האמריקאית "חברים" עם אמו. כשהיה בן שתים עשרה למד בניו זילנד במשך ארבעה חודשים.
בגיל 11, RM החל להתעניין במוזיקת היפ הופ לאחר ששמע את השיר "Fly" של להקת אפיק היי (אנ'). RM הרגיש שהשיר מנחם ומעודד אותו, ולכן החליט לבחון לעומק את ז'אנר ההיפ הופ. הוא נחשף למוזיקה של הראפר האמריקאי אמינם על ידי המורה שלו בבית הספר וכתוצאה מכך החל להתעניין בליריקה. באותה תקופה החל RM לכתוב שירים. הוא היה כותב מילים שלדעתו "מגניבות" ושיתף אותן עם חברים, וסיפר שהשירה שלו הפכה למילים כשהיא שולבה עם מוזיקה. ב-2007, כתלמיד שנה א' בחטיבת הביניים, החל לשיר ראפ בחוגי היפ-הופ מקומיים, יצר את ההקלטה הראשונה ללחן שלו עם התוכנה אדובי אודישן והופיע לראשונה ב-2008. RM הפך לפעיל יותר בסצנת ההיפ-הופ הקוריאנית (אנ') המחתרתית תחת הכינוי "ראנץ' רנדה", והוציא מספר שירים ושיתופי פעולה עם ראפרים מחתרתיים אחרים, כמו זיקו (אנ'). כסטודנט, הוא כתב שירה ולעיתים קרובות קיבל פרסים על כתיבתו. הוא פרסם את עבודתו באתר שירה מקוון במשך שנה, וזכה להצלחה מתונה. כתוצאה מכך שאף RM להמשיך בקריירה ספרותית אך מאוחר יותר התחרט.
בבית הספר, דירוג מנת המשכל של RM היה 148 ובמבחני הכניסה לאוניברסיטאות בדרום קוריאה (אנ') שבוחנים תחומים כמו שפה, מתמטיקה, שפה זרה ומדעי החברה, הוא קיבל ציון באחוזון העליון של המדינה. מכיוון שהוריו התנגדו בתוקף להתעניינותו בקריירה מוזיקלית בשל הישגיו האקדמיים, RM בתחילה הניח את המוזיקה בצד כדי להתמקד בלימודיו. בסופו של דבר הוא שכנע את אמו לאפשר לו להיות ראפר, כששאל אותה האם "היא רוצה שיהיה לה בן שיהיה ראפר במקום הראשון, או תלמיד במקום ה-5,000".
במרץ 2019, לאחר שסיים את לימודיו באוניברסיטת הסייבר העולמית עם תואר בשידור ובבידור, RM נרשם ללימודי תואר שני במנהל עסקים, פרסום ובידור באוניברסיטת האניאנג לסייבר (אנ').